ອົງການອາຫານ ສປຊ ກ່າວວ່າ ເຢເມນ ກຳລັງ ປະເຊີນກັບ ໄພພິບັດ ທາງດ້ານ ມະນຸດສະທຳ
ໂຕເລກ ພວກທີ່ບໍ່ມີຄວາມໝັ້ນຄົງ ທາງດ້ານອາຫານ ໃນເຢເມນ ໄດ້ເພີ້ມຂຶ້ນ 12 ເປີເຊັນ​ ນັບແຕ່ເດືອນມິຖຸນາ ປີແລ້ວ ເປັນຕົ້ນມາ.
ລາຍງານຂອງອົງການສະຫະປະຊາຊາດເຕືອນວ່າ ເຢເມນກຳ ລັງປະເຊີນໜ້າ ກັບຄວາມອຶດຢາກຂະໜາດໃຫຍ່ແບບຊຳເຮື້ອ ໂດຍເອີ້ນວ່າ ເປັນວິກິດການທີ່ຖືກຫລົງລືມ ເຢເມນ ຊຶ່ງເປັນປະເທດທີ່ທຸກຍາກທີ່ສຸດໃນພາກຕາເວັນອອກ ກາງອາດພວມຈະ ກ້າວເຂົ້າສູ່ໄພອຶດຫິວ ໃນຂະນະທີ່ປະເທດ ດັ່ງກ່າວ ພວມປະເຊີນໜ້າ ກັບການຖິ້ມລະເບີດ ແລະການປິດ ລ້ອມໂດຍກຸ່ມແນວໂຮມພາຍໃຕ້ການນຳພາຂອງຊາອຸດີອາຣາ ເບຍ ຫລາຍກວ່າເຄິ່ງນຶ່ງ ຂອງປະຊາຊົນຊາວເຢເມນ ຊຶ່ງມີປະມານ 14 ລ້ານ 4 ແສນຄົນ ແມ່ນບໍ່ມີຄວາມໝັ້ນຄົງທາງດ້ານອາຫານອີງຕາມລາຍງານຂອງອົງ ການອາຫານ ແລະກະເສດສະຫະປະຊາຊາດ ຈຳນວນຜູ້ຄົນທີ່ບໍ່ມີຄວາມໝັ້ນຄົງທາງດ້ານອາຫານໄດ້ເພີ້ມຂຶ້ນ 12 ເປີເຊັນນັບແຕ່ເດືອນ ມິຖຸນາເປັນຕົ້ນມາ ອີງຕາມພະແນກການດັ່ງກ່າວຂອງສະຫະປະຊາຊາດ ການຂາດແຄນທາງດ້ານເຊື້ອໄຟ ແລະການຈຳກັດ ໃນການນຳເຂົ້າ ໄດ້ເຮັດໃຫ້ ອາຫານ ການກິນທີ່ມີຄວາມຈຳເປັນຫລຸດນ້ອຍລົງ ແລະເປັນເຫດໃຫ້ລາຄາອາຫານ ແລະເຊື້ອໄຟ ສູງຂຶ້ນ ນັບແຕ່ບັນຫາຂັດແຍ້ງໄດ້ທະວີຄວາມຮ້າຍແຮງຂຶ້ນນັບແຕ່ເດືອນມີນາເປັນຕົ້ນມາ ບັນດາອົງການໃຫ້ຄວາມຊ່ອຍເຫລືອທາງດ້ານມະນຸດສະທຳໄດ້ເຕືອນຊ້ຳແລ້ວຊ້ຳອີກວ່າ 80 ເປີເຊັນຂອງປະຊາຊົນຊາວເຢເມນ ແມ່ນມີຄວາມຕ້ອງການທາງ ດ້ານອາຫານ ນ້ຳສະ ອາດ ຢາປົວພະຍາດ ແລະເຊື້ອໄຟເປັນທີ່ສຸດ ອົງການສະຫະປະຊາຊາດໄດ້ຮຽກຮ້ອງໃນ ອັນທີ່ຊາວເຢເມນກຳລັງປະເຊີນໜ້າຢູ່ນັ້ນວ່າ ໄພພິບັດທາງດ້ານມະນຸດສະທຳ